CELEX: 32004D0279
Language: sk
Date: 2004-03-19 00:00:00
Title: Rozhodnutie Komisie z 19. marca 2004 o pokynoch pre uplatňovanie smernice 2002/3/ES Európskeho parlamentu a Rady, ktorá sa týka ozónu v ovzduší [oznámené pod číslom dokumentu C(2004) 764]Text s významom pre EHP.

15/zv. 8             SK                                Úradný vestník Európskej únie                                                     229

32004D0279

L 87/50                                            ÚRADNÝ VESTNÍK EURÓPSKEJ ÚNIE                                                  25.3.2004

                                                 ROZHODNUTIE KOMISIE
                                                     z 19. marca 2004
              o pokynoch pre uplatňovanie smernice 2002/3/ES Európskeho parlamentu a Rady, ktorá sa týka ozónu
                                                         v ovzduší
                                                  [oznámené pod číslom dokumentu C(2004) 764]
                                                         (Text s významom pre EHP)

                                                               (2004/279/ES)

KOMISIA EURÓPSKYCH SPOLOČENSTIEV,                                                 ods. 2 smernice Rady 96/62/ES z 27. septembra 1996
                                                                                  o posudzovaní a riadení kvality ovzdušia (2),
so zreteľom na Zmluvu o založení Európskeho spoločenstva,
so zreteľom na smernicu 2002/3/ES Európskeho parlamentu
a Rady z 12. februára 2002, ktorá sa týka ozónu v ovzduší (1),             PRIJALA TOTO ROZHODNUTIE:
najmä na jej článok 12 ods. 1,
                                                                                                         Článok 1
keďže:
                                                                           1. Pokynmi týkajúcimi sa vypracovávania krátkodobých akčných
(1)      smernica 2002/3/ES stanovuje dlhodobé ciele, cieľové hod-         plánov v súlade s článkom 7 smernice 2002/3/ES je návod, ktorý
         noty, výstražný prah a informačný prah pre koncentrácie           je uvedený v prílohe I tohto rozhodnutia.
         ozónu v ovzduší;
                                                                           2. Pri vypracovávaní a uplatňovaní krátkodobých akčných plá-
(2)      článok 7 smernice vyžaduje, aby členské štáty za určitých         nov príslušné členské štáty zvážia príklady opatrení uvedené v prí-
         podmienok vypracovávali krátkodobé akčné plány, ak exi-           lohe II tohto rozhodnutia v súlade s článkom 7 ods. 3 smernice
         stuje riziko prekročení výstražného prahu. Pokyny vypra-          2002/3/ES.
         cované Komisiou by mali v tejto súvislosti v súlade s člán-
         kom 7 ods. 3 poskytnúť členským štátom príklady                   3. Usmernenia pre vhodnú stratégiu merania prekurzorov ozónu
         opatrení, ktorých efektívnosť bola vyhodnotená;                   v súlade s článkom 9 ods. 3 smernice 2002/3/ES sú tie, ktoré sú
                                                                           uvedené v prílohe III tohto rozhodnutia.
(3)      v súlade s článkom 9 ods. 3 smernice 2002/3/ES by Komi-
         sia mala členským štátom poskytnúť usmernenia pre
         vhodnú stratégiu merania prekurzorov ozónu v ovzduší,                                           Článok 2
         ako súčasť pokynov, ktoré má vypracovať podľa článku 12           Toto rozhodnutie je adresované členským štátom.
         uvedenej smernice;
(4)      pri vypracovávaní príslušných pokynov a usmernení                 V Bruseli 19. marca 2004
         Komisia požiadala členské štáty a Európsku agentúru život-
         ného prostredia o odbornú spoluprácu;                                                                     Za Komisiu
                                                                                                           Margot WALLSTRÖM
(5)      opatrenia ustanovené v tomto rozhodnutí sú v súlade so
         stanoviskom výboru, ktorý bol zriadený podľa článku 12                                                členka Komisie

(1) Ú. v. ES L 67, 9.3.2002, s. 14                                         (2) Ú. v. ES L 296, 21.11.1996, s. 55
 ---pagebreak--- 230         SK                                       Úradný vestník Európskej únie                                                           15/zv. 8

                                                                  PRÍLOHA I

                  VŠEOBECNÉ HĽADISKÁ NA ZVÁŽENIE ČLENSKÝMI ŠTÁTMI PRI VYPRACOVÁVANÍ
                 KRÁTKODOBÝCH AKČNÝCH PLÁNOV V SÚLADE S ČLÁNKOM 7 SMERNICE 2002/3/ES

      Článok 7 smernice 2002/3/ES stanovuje požiadavky pre krátkodobé akčné plány. článok 7 ods. 1 konkrétne požaduje,
      aby členské štáty v súlade s článkom 7 ods. 3 smernice 96/62/ES vypracovávali akčné plány na príslušných správnych
      úrovniach, v ktorých by uviedli špecifické opatrenia, ktoré sa majú prijať v krátkom čase, pri zohľadnení konkrétnych
      miestnych okolností, pre pásma, v ktorých existuje riziko prekročení výstražného prahu, ak existuje značný potenciál
      na zníženie takéhoto rizika alebo pre skrátenie trvania alebo zmiernenia závažnosti prekročenia výstražného prahu.
      Podľa článku 7 ods. 1 smernice 2002/3/ES je na členských štátoch, aby zistili, či existuje významný potenciál
      na zníženie rizika, skrátenia trvania alebo zmiernenia závažnosti akéhokoľvek prekročenia, pri zohľadnení
      vnútroštátnych zemepisných, meteorologických a hospodárskych podmienok.

      Kľúčovou otázkou so zreteľom na dlhodobú politiku EÚ je, či krátkodobé akčné plány ešte stále ponúkajú významný
      dodatočný potenciál na znižovanie rizika prekročení výstražného prahu (240 μg/m3) alebo na skrátenie ich trvania
      alebo zmiernenia ich závažnosti.

      Ďalej sú uvedené pokyny na vhodné krátkodobé opatrenia vzhľadom na geografické rozdiely, regionálny rozsah
      a trvanie možných opatrení.

      1. GEOGRAFICKÉ HĽADISKO

             Čo sa týka potreby krátkodobých opatrení na predchádzanie prekročenia prahu 240 μg/m3, 15 členských štátov
             je možné rozdeliť do troch skupín:

            1. V severských krajinách (Fínsko, Švédsko a Dánsko) a v Írsku sa doteraz nevyskytli prekročenia výstražného
               prahu (podľa údajov nahlásených do databázy AIRBASE Európskej environmentálnej agentúry) a z hľadiska
               uplatňovania uvedenej dlhodobej politiky je ešte menej pravdepodobné, že by sa vyskytli v budúcnosti.

                 Preto by severské krajiny a Írsko nemuseli pripravovať krátkodobé akčné plány, pretože sa zdá, že neexistuje
                 žiadne riziko prekročenia výstražného prahu.

            2. Presuny vzdušnej hmoty v krajinách severozápadnej a strednej Európy sú najčastejšie spôsobované advekciou
               a ich následkom je často diaľkový prenos znečisťovania.

                 Existujú jasné náznaky, že vo väčšine častí krajín severozápadnej a strednej Európy sa výskyt prekročení
                 výstražného prahu znižuje. Krátkodobé opatrenia prijaté v polovici 90-tych rokov ukázali len obmedzený
                 potenciál na zníženie a uplatňovanie dlhodobej stratégie EÚ si vyžiada všeobecné a trvalé používanie určitých
                 skorších krátkodobých opatrení.

                 Preto krajiny, v ktorých neexistuje značný potenciál na zníženie rizika výskytu prekročení pomocou
                 krátkodobých akčných plánov nebudú musieť takéto plány pripravovať.

            3. Veľké mestá a regióny v južných členských štátoch sa na druhej strave omnoho častejšie stretávajú
               s recirkuláciou vzdušných hmôt spôsobenou topografiou alebo vplyvom mora. V niektorých prípadoch tá istá
               vzdušná hmota recirkuluje niekoľkokrát (1). Kvôli vysokým prirodzeným emisiám VOC, je znižovanie emisií
               VOC relatívne neefektívne (takzvaný režim „obmedzený len na NOx“).

                 V súbore dosť obmedzených a krátkych časových radov nie je viditeľný žiadny významný trend maximálnych
                 hodnôt ozónu. V týchto oblastiach popritom chýbajú poznatky o účinnosti krátkodobých opatrení.

                 Preto mestá a/alebo regióny v južnej Európe charakterizované špecifickými orografickými podmienkami
                 môžu v zásade lokálne získať z krátkodobých opatrení na znižovanie rizika alebo závažnosti výskytov
                 prekročení výstražných hodnôt, najmä za výnimočných situácií extrémne vysokých hodnôt O3, aké sa vyskytli
                 v roku 2003.

      2. REGIONÁLNY ROZSAH OPATENÍ

             Miestny rozsah úsilia vynakladaného na znižovanie dočasných emisií prekurzorov ozónu sa na miestnej úrovni
             viac vyplatí v režimoch s recirkuláciou, ako napríklad v regiónoch, v ktorých prevláda najmä advekcia.

             V niektorých krajinách (napr. vo Francúzsku) sa vyskytujú obidva režimy v závislosti od regiónu. Tieto krajiny
             môžu vypracovať pre južné mestá osobitné krátkodobé akčné plány, ktoré by nemuseli byť vôbec účinné pre
             aglomerácie alebo regióny, ktoré sa nachádzajú v severnejších častiach krajiny, kde prevláda advekcia.

      (1)    Napríklad, Millán, M.M., Salvador, R., Mantilla, E., Kallos, G., 1997. Fotooxidačná dynamika v západnej stredomorskej oblasti
             v lete; Výsledky európskeho výskumného projektu. J. Geophhy. Res., 102, D7, 8811-8823.
 ---pagebreak--- 15/zv. 8         SK                                   Úradný vestník Európskej únie                                                  231

                  Riešenie problémov so znečisťovaním ovzdušia ozónom si vyžaduje riadnu diagnózu procesov v každom regióne
                  v priebehu celého roka, ako aj väzieb medzi regiónmi. Nápravné krátkodobé opatrenia môžu byť účinné
                  v niektorých závetriach v niektorých ročných obdobiach, ale v iných nemusia byť účinné. Podobne krátkodobé
                  opatrenia si môžu vyžiadať posúdenie celého regiónu a prístup, kedy tvorba vrstiev a presun majú za následok
                  významnú časť pozorovaného ozónu.

           3. KRÁTKODOBÉ VERSUS DLHODOBÉ OPATRENIA

                  Len dlhodobé trvalé rozsiahle a drastické zníženie emisií prekurzorov ozónu výrazne zníži maximálne
                  koncentrácie ozónu, ako aj pozaďové úrovne ozónu v mestských a vidieckych oblastiach, ako aj v celej EÚ. Tieto
                  zníženia vyplývajú zo samotnej smernice o ozóne a z príbuznej smernice 2001/81/ES o vnútroštátnych emisných
                  stropoch pre určité látky znečisťujúce ovzdušie (1) (ktoré zase potvrdila smernica 2001/80/ES o obmedzení emisií
                  určitých znečisťujúcich látok do ovzdušia z veľkých spaľovacích zariadení (2). Okrem toho, nariadenia EÚ
                  na zníženie VOC (smernica 94/63/ES o obmedzení emisií prchavých organických zlúčenín (VOC), ktoré vznikajú
                  pri skladovaní benzínu a jeho distribúcii z distribučných skladov do čerpacích staníc (3); smernica 1999/13/ES
                  o obmedzení emisií prchavých organických zlúčenín unikajúcich pri používaní organických rozpúšťadiel pri
                  určitých činnostiach a v určitých zariadeniach (4); smernica 96/61/ES o integrovanej prevencii a kontrole
                  znečisťovania životného prostredia (5), ako aj očakávané stratégie na regulovanie obsahu VOC vo výrobkoch,
                  znížia úroveň maximálnych hodnôt ozónu. Predpokladá sa, že tieto trvalé zníženia emisií v rámci celej Európy
                  znížia maximálne hodnoty ozónu o 20 až 40 % v závislosti od scenára a regiónu.

                  Na to, aby krátkodobé opatrenia boli účinné, ich výsledkom by malo byť zníženie emisií rádovo rovnako. Tieto
                  opatrenia by sa popritom museli prijať dostatočne vopred, napr. jeden až dva dni vopred pred výskytom
                  prekročenia (buď na základe predpovedí alebo počas celého letného obdobia) a mali by ma primeraný regionálny
                  rozsah (pozri vyššie).

                  Je potrebné poznamenať, že zasielanie informácií o koncentráciách ozónu a odporúčaní pre verejnosť a príslušné
                  zdravotnícke orgány je povinné. V spojení s adekvátnym predpovedaním ozónu môže toto zasielanie informácií
                  znížiť trvanie alebo intenzitu vystavenia populácie vysokým hodnotám ozónu.

                  Dočasné opatrenia (vyžiadané prekročením hodinového prahu 240 g/m3), ktoré sú miestne obmedzené, znížia
                  maximálne koncentrácie ozónu nanajvýš o 5 % (hlavne z dôvodu relatívne malých účinkov znižovania emisií).
                  To platí takmer pre všetky opatrenia súvisiace s dopravou, ako sú napríklad obmedzenia rýchlosti, zákaz jazdenia
                  pre vozidlá bez katalyzátorov, ak sú obmedzené na určitý región alebo podregión.

                  Kombinácia niekoľkých miestne obmedzených opatrení (vrátane priemyslu a domácností) môže mať za následok
                  vyšší potenciál zníženia maximálnych koncentrácií ozónu, ale je jasné, že regionálna stratégia je výrazne
                  účinnejšia ako individuálne miestne opatrenia. Nepredpokladá sa, že by celkový potenciál zníženia maximálnych
                  koncentrácií ozónu bol vyšší ako 20 %.

                  V niektorých regiónoch, kde vznik ozónu spôsobujú len VOC, uvedené dočasné a miestne opatrenia môžu mať
                  dokonca za následok vyššie hodnoty koncentrácií ozónu.

           (1)    Ú. v. ES L 309, 27.11.2001, s. 22
           (2)    Ú. v. ES L 309, 27.11.2001, s. 1
           (3)    Ú. v. ES L 365, 31.12.1994, s. 24
           (4)    Ú. v. ES L 85, 29.3.1999, s. 1
           (5)    Ú. v. ES L 257, 24.9.1996, s. 26
 ---pagebreak--- 232        SK                                     Úradný vestník Európskej únie                                                  15/zv. 8

                                                             PRÍLOHA II

                                           Krátkodobé opatrenia: Príklady a skúsenosti

      1.        POKUS V TERÉNE: HEILBRONN/NECKARSULM (NEMECKO)

                Pokus v teréne v mestskej aglomerácii Heilbronn/Neckarsulm (približne 200 000 obyvateľov) sa začal vo
                štvrtok 23. júna 1994 opatreniami na znižovanie emisií a trval do nedele 26. júna 1994. Bol sprevádzaný
                meraniami na štyroch stabilných staniciach s 15 mobilnými jednotkami, lietadlom a balónmi a zahŕňal aj
                modelové výpočty na základe podrobnej inventarizácie emisií. Štúdia bola navrhnutá tak, aby poskytla
                odpovede na tieto otázky, berúc za príklad výskyt typickej letnej smogovej situácie:
                — Je možné výrazne znížiť maximálne koncentrácie ozónu pomocou miestnych a dočasných opatrení
                  na zníženie koncentrácie a ako je možné dosiahnuť zníženie NOx a VOC reálnymi opatreniami?
                — Sú miestne a dočasné krátkodobé opatrenia, ako napríklad zákazy týkajúce sa dopravy, uskutočniteľné
                  na základe danej infraštruktúry a budú prijateľné verejnosťou?
                Na tento pokus boli vymedzené tri zóny: Celková vzorová oblasť predstavovala 910 km2. V rámci
                inventarizačnej oblasti (400 km2) sa použili porovnateľne mierne opatrenia na zníženie koncentrácií;
                na všetkých cestách, vrátane diaľnic, bola obmedzená rýchlosť na 70 km/h alebo menej a priemysel a menšie
                podniky dobrovoľne prisľúbili zníženie emisií. V oblasti v strede mesta s rozlohou 45 km2 bola zakázaná cestná
                doprava; tento zákaz sa však nevzťahoval na autá vybavené riadenými katalyzátormi ani na nízkoemisné
                vozidlá so spaľovacím motorom, ani na nevyhnutnú dopravu, ako napríklad požiarnické autá, dodávateľov
                čerstvých potravín a zdravotnícke autá. Dodatočné opatrenia zahŕňali obmedzenie rýchlosti na 60 km/h alebo
                menej a dobrovoľné zníženie emisií priemyslom a menšími podnikmi.
                Počas pokusu prevládalo pekné počasie s maximálnymi teplotami v rozmedzí od 25 °C do približne 30 °C,
                popoludní 25. a 27. júna spojené s oblačnosťou. Rýchlosť vetra bola mierna (t. j. 2 až 4 m/s v dňoch 23. a 25.
                až 27.) alebo vyššia (t. j. 4 až 7 m/s dňa 24. júna), meteorologické podmienky pre tvorbu ozónu boli teda
                priaznivé, ale nie výnimočne dobré.
                Následkom opatrení na zníženie emisií sa emisie prekurzorov vo vzorovej oblasti znížili o 15 až 19 % pre NOx
                a 18 až 20 % pre VOC. V oblasti v strede mesta sa tak koncentrácie znečisťujúcich látok v ovzduší znížili až
                o 30 % pre NOx a až o 15 % pre VOC.

                Nezistili sa však žiadne významné zmeny ozónovej záťaže presahujúce rámec nepresnosti merania. Tento
                výsledok je v súlade so vzorovými výpočtami. Z podrobnejšieho preskúmania výsledkov vyplynuli tri hlavné
                príčiny, prečo sa tieto kroky neodrazili v ozónovej záťaži.
                — Rozloha oblasti s prísnymi opatreniami na zníženie emisií bola veľmi malá (45 km2).
                — Dobrovoľné zníženia emisií priemyselným odvetvím (najmä VOC) neboli dostatočné.
                — Následkom meteorologických podmienok počas pokusu boli koncentrácie ozónu ovplyvnené viac
                  regionálnym prenosom ozónu ako miestnou produkciou ozónu.
                — Následkom miernej rýchlosti vetra sa niektoré účinky mohli pozorovať len v smere vetra ďalej od oblasti,
                  kde experiment prebiehal.

                Odkazy:
                Umweltministerium Baden-Württemberg (Hrsg.):
                Ozonversuch Neckarsulm/Heilbronn. Dokumentation über die Vorbereitung und Durchführung des Versuchs,
                Stuttgart, 1995
                Umweltministerium Baden-Württemberg (Hrsg.):
                Ozonversuch Neckarsulm/Heilbronn, Wissenschaftliche Auswertungen, Stuttgart, 1995
                Bruckmann, P. a M. Wichmann-Fiebig: 1997. Účinnosť krátkodobých opatrení na zmiernenie letného smogu.
                Výsledky štúdií v teréne a vzorových výpočtov. EUROTRAC Newsletter, 19, 2 až 9.

      2.        NEMECKÝ PROGRAM NA KONTROLU KONCEPCIÍ A OPATRENÍ PRE OZÓN – „LETNÝ SMOG“

      2.1. Cieľ

                Cieľom tohto výskumného projektu bolo určiť a vyhodnotiť účinnosť rozsiahlych (v rámci celého Nemecka,
                prípadne v rámci celej EÚ), ako aj miestnych opatrení na kontrolu emisií pri zvýšených koncentráciách
                prízemného ozónu pri výskyte smogových situácií uprostred leta použitím fotochemických disperzných
                modelov. Výskumný projekt bol vypracovaný tak, aby prispel k vedeckým záverom so zreteľom na účinnosť
                stratégií na znižovanie koncentrácií ozónu. Okrem toho, berúc do úvahy prebiehajúce politické diskusie
                o predložení právnych predpisov na zníženie koncentrácií ozónu na federálnej a štátnych úrovniach, zistenia
                tohto projektu mali prispieť k zlepšeniu východiska pre rozhodovanie.
 ---pagebreak--- 15/zv. 8         SK                                      Úradný vestník Európskej únie                                                         233

                      Simulácie sa vykonali okrem iného aj na výskyt zvýšenej hladiny ozónu v roku 1994 (od 23. júla do 8. augusta).
                      Popoludní sa namerali maximálne koncentrácie prízemného ozónu 250 až 300 μg/m3 (hodinové hodnoty).
                      Výsledky modelových výpočtov sú zhrnuté ďalej.

           2.2. Účinok rozličných opatrení na koncentrácie ozónu v Nemecku

                      Trvalé opatrenia na znižovanie koncentrácií: Opatrenia na kontrolu emisií, ktoré sa už realizovali (smernice ES,
                      vnútroštátne právne predpisy o životnom prostredí, atď.) znížia do roku 2005 emisie prekurzorov ozónu
                      na vnútroštátnej úrovni o 37 % pre NOx a o 42 % pre VOC. Pre tento scenár sa vypočítali zníženia
                      popoludňajších maximálnych koncentrácií ozónu dosahujúce 15 až 25 % vo veľkých častiach vzorovej oblasti.
                      Napríklad maximálne hodnoty 300 μg/m3 by sa tým znížili v priemere o 60 μg/m3. Vypočítaný počet
                      mriežkohodín (1) v prízemnej vrstve, počas ktorých boli pri základnom výpočte prekročené prahové hodnoty
                      180, resp. 240 μg/m3 sa v tomto scenári znížil o 70 až 80 %.

                      V prípade dodatočných opatrení na trvalé zníženie koncentrácií (-64 % NOx; -72 % VOC) (2), sú vypočítané
                      popoludňajšie maximálne koncentrácie o 30 až 40 % nižšie ako pri základných opatreniach. Vypočítaná
                      frekvencia počtu mieržkohodím, počas ktorých došlo k prekročeniu prahových hodnôt 180, resp. 240 μg/m3,
                      sa znížila približne o 90 %.

                      Trvalé opatrenia na znižovanie koncentrácií: V prípade „prísneho“ obmedzenia rýchlosti na vnútroštátnej
                      úrovni (-15 % NOx; -1 % VOC), modelové simulácie ukazujú pokles vypočítanej frekvencie mriežkohodín,
                      počas ktorých došlo k prekročeniu prahovej hodnoty koncentrácií prízemného ozónu 180 μg/m3 približne
                      o 14 %. Miery zníženia maximálnych koncentrácií ozónu v popoludňajších hodinách v danej oblasti sa
                      pohybujú v rozpätí od 2 do 6 %.

                      V prípade celoštátneho zákazu používania osobných automobilov bez trojcestného katalyzátora (-29 % NOx;
                      -32 % VOC), simulácia ukazuje 29 % pokles vypočítaného počtu mriežkohodín s koncentráciami prízemného
                      ozónu nad 180 μg/m3. Miery zníženia maximálnych koncentrácií ozónu v popoludňajších hodinách v danej
                      oblasti sa pohybujú v rozpätí od 5 do 10 %. Hypotetické vydanie opatrenia 48 hodín vopred má za následok
                      ďalšie zníženie maximálnych koncentrácií ozónu o 2 %.

           2.3. Účinok rozličných opatrení na koncentrácie ozónu v troch vybraných regiónoch Nemecka

                      Vykonala sa analýza účinnosti kontrolných opatrení na miestnej úrovni pre tri vybrané vzorové oblasti: Rýn
                      – Mohan – Neckar (Frankfurt), Drážďany a Berlín – Brandenburg. Vo všetkých troch regiónoch maximálne
                      koncentrácie ozónu značne prevyšovali 200 μg/m3 (hodinové hodnoty) počas niekoľkých dní v rámci
                      sledovaných epizód.

                      Trvalé opatrenia na zníženie koncentrácií: V miestnom meradle majú rozsiahle trvalé kontrolné opatrenia (do
                      -30 % NOx; do -31 % VOC; obidva kladné účinky v Nemecku/Európe) pre tieto tri vzorové regióny za následok
                      zníženie vypočítaných maximálnych koncentrácií ozónu v rozsahu od 30 do 40 %. Popoludňajšie maximálne
                      hodnoty 240 až 280 μg/m3 by tak poklesli pod 200 μg/m3. Účinnosť rozsiahlych trvalých kontrolných opatrení
                      je výrazne vyššia ako dočasných opatrení (pozri ďalej), hoci účinky znižovania súvisiace s emisiami sú „len“
                      v rozsahu od 30 do 40 %. Vyššia účinnosť trvalých kontrolných opatrení je spôsobená uvedeným poklesom
                      emisií prekurzorov na vnútroštátnej (európskej) úrovni. Tým sa znížia pozaďové koncentrácie ozónu
                      a prekurzorov ozónu.

                      Dočasné opatrenia na zníženie koncentrácií: Miestne obmedzenia rýchlosti (do -14 % NOx; -1 % VOC) a miestne
                      zákazy používania automobilov, vrátane vozidiel iných ako nízkoemisných so spaľovacími motormi (do -25 %
                      NOx; do -28 % VOC) vykazujú len malé účinky na maximálne koncentrácie ozónu, maximálne 4 % pri
                      obmedzeniach rýchlosti a 7 % pri zákaze používania vozidiel. Keďže miestne opatrenia nemajú vplyv
                      na pozaďové koncentrácie ozónu a prekurzorov, majú výhradne vplyv na miestnu produkciu ozónu.

                      Miestne kontrolné stratégie uplatňované dočasne môžu dosiahnuť mierne zníženie maximálnych
                      popoludňajších koncentrácií ozónu v oblasti, kde sa opatrenia uplatňujú, ak tam prevládajú podmienky veľmi
                      slabej výmeny vzdušných hmôt. Dokonca aj vyčerpaním všetkého dostupného kontrolného potenciálu (a tým
                      aj uplatnením najprísnejších opatrení) sa účinok na maximálne úrovne ozónu nedá porovnávať s účinkom
                      trvalej kontroly emisií.

           (1)    Počet mriežkohodín zodpovedá počtu hodín v rámci celého výskytu smogovej situácie, počas ktorých došlo k prekročeniu prahu
                  koncentrácie v danej bunke siete a ktoré sú spočítané za všetky bunky siete v prízemnej vrstve modelovej oblasti.
           (2)    Číselné údaje uvedené v zátvorkách udávajú zníženie emisií.
 ---pagebreak--- 234        SK                                      Úradný vestník Európskej únie                                                15/zv. 8

                Odkazy:

                Motz, G., Hartmann, A. (1997)
                Stanovenie a vyhodnotenie účinkov miestnych a regionálnych stratégií na kontrolu emisií, ako aj stratégií
                väčšieho rozsahu (napr. národného) na maximálne koncentrácie prízemného ozónu pri výskytoch letných
                smogových situácií pomocou analýz emisií a fotochemického modelovania, súhrn štúdie vykonanej
                Nemeckou federálnou agentúrou životného prostredia – UFO-Plan č. 10402812/1).
                www.umweltbundesamt.de/ozon-e

      3.        HOLANDSKO

                Na účely preskúmania rozsahu účinnosti krátkodobých opatrení na zníženie emisií v Holandsku v rokoch
                1995 až 2010 Národný ústav verejného zdravia a životného prostredia vypracoval modelovú štúdiu
                (model EUROS). Pre celú vzorovú oblasť sa použila základná sieť s rozlíšením 60 km, zatiaľ čo v rámci oblasti
                Beneluxu a Nemecka sa použila lokálna sieť s veľkosťou mriežky 15 km. Simulácie sa vykonali použitím troch
                rozličných smogových situácií v roku 1994, základných emisných rokov 1995, 2003 a 2010 a 5 rozličných
                typov krátkodobých opatrení. Tri základné krátkodobé opatrenia sa týkali cestnej dopravy v celoštátnom
                rozsahu. S1 obmedzenia rýchlosti, S2 zákaz používania vozidiel bez katalyzátorov, S3 zákaz jazdy nákladných
                vozidiel po cestách v meste. Scenár S4 využíval kombinovaný účinok S1, S2 a S3 v Holandsku, S5 to isté
                v Beneluxe a časti Nemecka (Severné Porýnsko Vestfálsko) a hypotetický scenár S6 predpokladá nulové emisie
                prekurzorov v Holandsku (extrémny test citlivosti spodnej hranice). Účinnosť rozličných scenárov v čase je
                uvedená v tabuľke 1.

                                                             Tabuľka 1

                 Prehľad účinku krátkodobých opatrení na celoštátny súhrn emisií prekurzorov. Hodnoty sú
                                           percentá celoštátneho súhrnu emisií

                Krajiny, ktoré sú nepriaznivo              NL          NL         NL         NL       Benelux/        NL
                ovplyvnené                                                                            Nemecko

                Číslo scenára                              S1          S2         S3         S4          S5           S6

                Vplyv na súhrn      NOX          1995      –3         –14         –3         –19         –19         –100
                vnútroštátnych
                emisií
                                                 2003      –2          –6         –3         –11         –11         –100

                                                 2010      –1            0        –2         –3          –3          –100

                                    VOC         1995        0         –13         –1         –14         –14         –100

                                                 2003       0          –5         –1         –6          –6          –100

                                                 2010       0            0        –1         –1          –1          –100

            Všetky krátkodobé opatrenia sa týkajú výhradne cestnej premávky pretože ostatné odvetvia sa neukázali veľmi
            efektívne pri znižovaní emisií prekurzorov ozónu, ani nemali značné hospodárske následky.
            Následkom krátkodobých opatrení sa hodnoty celoštátneho percentilu 95 zvýšili o niekoľko percent tak pre rok
            1995, ako aj pre rok 2003. Len krajný prípad na dolnej hranici vykázal zníženie o niekoľko percent. Účinnosť
            krátkodobých opatrení v roku 2010 je zanedbateľná (pozri aj tabuľku 1). Preto sa zdá, že účinnosť krátkodobých
            dopravných opatrení sa časom rapídne znižuje z dôvodu znižovania počtu vozidiel bez katalyzátorov. Výsledky
            z jemnejšej siete (15 × 15 km2) ukazujú, že zvýšenie hodnôt percentilu 95 je spôsobené najmä zvýšením hodnôt
            vo veľmi industrializovaných/zaľudnených oblastiach (účinok titrácie NO), zatiaľ čo na druhej strane sa
            koncentrácie ozónu v menej industrializovaných/zaľudnených oblastiach takmer nezmenili. Značné zníženie
            maximálnych hodnôt ozónu je možné dosiahnuť len trvalými opatreniami a opatreniami vo veľkom rozsahu,
            ako je vidno napr. znížením hodnôt percentilu 95 medzi základnými rokmi 2003 a 2010 približne o 9 %.

            Odkaz:

            C.J.P.P. Smeets a J.P. Beck, Účinok krátkodobých opatrení znižovania emisií na maximálne koncentrácie ozónu
            počas výskytu letných smogových situácií v Holandsku. Rep. 725501004/2001, RIVM, Bilthoven, 2001.
 ---pagebreak--- 15/zv. 8         SK                                     Úradný vestník Európskej únie                                                 235

           4.         RAKÚSKO

                      VRakúsku federálny zákon o ozóne z roku 1992 obsahoval potrebu prijať krátkodobé akčné plány v prípade
                      veľmi vysokých úrovní ozónu. Príslušný výstražný prah bol 300 μg/m2, ako trojhodinová priemerná hodnota.
                      Podnetom na prijatie opatrení bola úroveň koncentrácie vyššia ako 260 μg/m3, ako trojhodinová priemerná
                      hodnota, berúc do úvahy, že uskutočnenie plánov si vyžaduje určitý čas. Väčšina opatrení sa týkala dopravy
                      (najmä zákazu používania vozidiel bez katalyzátorov). Opatrenia sa však nikdy nemuseli prijať, pretože vyššie
                      uvedená úroveň, ktorá mala byť podnetom pre prijatie opatrení, sa nikdy nedosiahla. Tento predpis sa v júli
                      2003 prispôsobil smernici 2002/3/ES.

                      Úrovne ozónu v Rakúsku vo všeobecnosti ovplyvňuje diaľkový prenos. V alpských oblastiach ozón vykazuje
                      menej viditeľný denný cyklus v porovnaní s ostatnými regiónmi (UBA, 2002). Následkom toho sa na týchto
                      staniciach pozorujú relatívne vysoké dlhodobé priemerné hodnoty. Úrovne, ktoré by presahovali výstražný
                      prah uvedený v smernici 2002/3/ES (240 μg/m3) sa v priebehu posledných niekoľkých rokov v alpských
                      oblastiach nezaznamenali.

                      Najvyššie maximálne koncentrácie ozónu (s veľmi malým počtom prekročení (1) hodnoty 240 μg/m3 ako
                      hodinového priemeru) je možné pozorovať v dymovej vlečke Viedne v severovýchodných častiach Rakúska.
                      Úrovne ozónu môžu prekračovať úrovne ozónu mimo dymovej vlečky o 50 μg/m3 a viac.

                      Bol vypracovaný fotochemický prenosový model na simuláciu tvorby ozónu v tomto regióne (Baumann a kol.,
                      1998). Použitím tohto modelu sa preskúmal účinok znižovania emisií v rámci sledovanej oblasti na úrovne
                      ozónu (Schneider, 1999).

                      Výsledky sú vo všeobecnosti v súlade s výsledkami z ostatných, podrobnejších štúdií a je možné ich zhrnúť
                      takto: Jediný významný účinok krátkodobého znižovanie emisií v Rakúsku na úrovne ozónu sa predpokladá
                      vo Viedni a v jej dymovej vlečke. V mestskej oblasti Viedne, kde je pravdepodobne vystavenie najvýznamnejšie,
                      mierne zníženie emisií NOx (10 to 20 %) má tendenciu zvýšiť úroveň ozónu, zatiaľ čo produkcia ozónu sa
                      znižuje, keď sa vzdušná hmota pohybuje smerom von z Viedne.

                      Odkazy:

                      UBA (2002). 6. Umweltkontrollbericht. Umweltbundesamt, Wien.

                      Baumann a kol. (1997). Pannonisches Ozonprojekt. Zusammenfassender Endbericht. ÖFZS A-4136.
                      Forschungszentrum Seibersdorf.

                      Schneider J. (1999). Untersuchungen über die Auswirkungen von Emissionsreduktionsmaßnahmen auf die
                      Ozonbelastung in Nordostösterreich. UBA-BE-160.

           5.         FRANCÚZSKO

                      Francúzsky zákon o kvalite ovzdušia a racionálnom využívaní energie, prijatý 30. decembra 1996, vyžaduje,
                      aby sa v prípade výskytu maximálneho znečistenia ovzdušia prijali opatrenia. Pri dosiahnutí výstražných
                      prahov, alebo ak je pravdepodobné, že by mohli byť dosiahnuté, prefekt je povinný ihneď informovať verejnosť
                      a prijať opatrenia na obmedzenie rozsahu a účinkov maximálneho znečistenia na obyvateľstvo.

                      Vyhláška prijatá prefektom definuje núdzové opatrenia, ktoré sa majú vykonať v prípade výskytu maximálneho
                      znečistenia a oblasť, v ktorej sa majú vykonať. Výstražný postup pozostáva z dvoch úrovní:

                      — úroveň informačná a odporúčacia pri dosiahnutí informačného prahu (180 μg/m3 pre ozón),

                      — výstražná úroveň pri dosiahnutí výstražného prahu alebo ak je pravdepodobné, že by sa mohol dosiahnuť
                        (360 μg/m3 pre ozón).

                      Informačný prah je prekračovaný často. V takom prípade sa verejnosti poskytujú odporúčania.

                      Pri dosiahnutí výstražného prahu, alebo je pravdepodobné, že by sa mohol dosiahnuť, prefekt musí okamžite
                      informovať verejnosť. Okrem toho sa v takom prípade odporúča:

                      — pokúsiť sa nečerpať palivo,

                      — nepoužívať záhradnícke stroje s benzínovým motorom,

                      — používať náterové výrobky na báze vody, aby sa predišlo používaniu rozpúšťadiel,

                      — používať dopravné prostriedky, ktoré neznečisťujú ovzdušie,

           (1)    V priemere jeden deň za rok; od roku 1990 sa však približne v polovici rokov nenameralo žiadne prekročenie.
 ---pagebreak--- 236        SK                                     Úradný vestník Európskej únie                                                    15/zv. 8

                — zníženie povolenej rýchlosti (o 20 km/h) vo veľkom rozsahu,

                — obmedzenie priemyselných činnosti, pri ktorých vznikajú emisie NOx a/alebo VOC,

                — nepoužívať rozpúšťadlá v priemyselných odvetviach,

                — nespaľovať odpadové plyny v rafinériách.

                Povinné miestne krátkodobé opatrenia pripravené prefektskými službami sú založené na dopravných
                opatreniach. Povolená rýchlosť na cestách a diaľnicach sa má znížiť o 20 %. Tieto opatrenia sa vykonajú, ak sa
                vysoké znečistenie ovzdušia predpovedá na nasledujúci deň. V prípade akýchkoľvek opatrení obmedzujúcich
                alebo pozastavujúcich používanie motorových vozidiel prijatých regionálnym prefektom v rámci výstražného
                konania sa musí verejnosti umožniť mať bezplatný prístup k verejnej osobnej doprave.

                Doteraz došlo k prekročeniu výstražného prahu len raz v marci 2001 na juhu Francúzska, v priemyselnej oblasti
                Berre neďaleko Marseille. V tejto priemyselnej oblasti je petrochemický priemysel zodpovedný približne za 70 %
                emisií NOx a VOC, zatiaľ čo v okolí Marseille emisie NOx a VOC pochádzajú hlavne z dopravy (VOC 98 %; NOx
                87 %). Noc pred 21. marcom poveternostné podmienky ovplyvňovala tlaková výš, bezvetrie, slabá konvekcia
                vzduchu a teplá vzdušná hmota približne 600 metrov nad zemským povrchom, brániace vertikálnemu
                rozptylu znečisťujúcich látok. Dňa 21. marca nebola hlásená žiadna priemyselná havária, ktorá by mohla zvýšiť
                emisie znečisťujúcich látok. Keďže na 21. marca nebolo predpovedané žiadne maximálne znečistenie ovzdušia,
                neplánovali sa žiadne krátkodobé opatrenia. Večer 21. marca sa meteorologické podmienky zmenili
                a koncentrácie ozónu rýchlo poklesli.
                Keďže lokálny krátkodobý akčný plán bol obmedzený len na dopravné opatrenia, príslušné priemyselné
                zariadenia boli požiadané, aby navrhli opatrenia na zníženie emisií NOx a VOC zo svojich podnikov. Tieto
                navrhli:

                — nespaľovať odpadové plyny,

                — odložiť niektoré údržbárske činnosti,

                — odložiť odplynenie výrobnej jednotky,

                — používať palivá s nízkym obsahom dusíka (bitúmen),

                — neprenášať kvapaliny, ak nebolo k dispozícii zariadenie na rekuperáciu VOC.

                Prefektské služby teraz pracujú na rozšírení krátkodobých opatrení aj na priemyselné závody.

      6.        GRÉCKO

      6.1. Krátkodobé opatrenia v oblasti Atén
                Zvýšené koncentrácie ozónu sú často pozorované v severných a východných predmestiach Atén. V takom
                prípade verejnosť musí byť informovaná a poskytujú sa ďalšie konkrétne odporúčania na obmedzenie dopravy
                a zásobovanie cisternovými automobilmi prepravujúcimi palivo.

                Najmä vzhľadom na nezáväzný charakter týchto odporúčaní a zložité meteorologické a emisné pomery
                na rozsiahlom území Atén neexistuje jasná predstava o účinnosti týchto opatrení.

      6.2. Trvalé opatrenia v Aténach
                V centre mestskej oblasti Atén je „okruh“, kde sa reguluje premávka osobných automobilov podľa poslednej
                číslice na poznávacej značke (párne/nepárne číslo). Od začiatku osemdesiatych rokov je toto opatrenie platné
                počas celého roka, s výnimkou augusta, v pracovných dňoch od 5.00 hod. do 20.00 hod. (do 15.00 hod.
                v piatok). Tento okruh predstavuje oblasť s rozlohou približne 10 km2.

                Opatrenie týkajúce sa poznávacích značiek nesúvisí s úrovňami koncentrácií ozónu v ovzduší, ale jeho cieľom
                je najmä znížiť emisie primárnych znečisťujúcich látok v centre Atén. Predbežné štúdie zatiaľ jasne nepreukázali
                súvislosť medzi týmto opatrením a koncentráciami ozónu.
 ---pagebreak--- 15/zv. 8        SK                                   Úradný vestník Európskej únie                                                  237

                                                                  PRÍLOHA III

           USMERNENIA K STRATÉGII MERANIA PREKURZOROV OZÓNU PODĽA ČLÁNKU 9 ODS. 3 SMERNICE
                                               2002/3/ES

           Článok 9 ods. 3 smernice 2002/3/ES vyžaduje, aby členské štáty sledovali prekurzory ozónu aspoň na jednej meracej
           stanici. Podľa odseku o pokynoch sa má pre toto sledovanie poskytnúť vhodná stratégia. Príloha VI smernice
           2002/3/ES ďalej stanovuje, že cieľmi takéhoto sledovania je:
           — analyzovať trendy,
           — kontrolovať účinnosť stratégií znižovania emisií,
           — kontrolovať súlad inventarizácií emisií,
           — pomáhať určovať príspevok emisných zdrojov ku koncentrácii znečistenia,
           — napomáhať porozumeniu tvorbe ozónu a rozptylu prekurzorov,
           — napomáhať pochopeniu fotochemických modelov.

           1.        ODPORÚČANIA PRE STRATÉGIU MONITOROVANIA

                     Najdôležitejším cieľom sledovania prekurzorov ozónu by malo byť analyzovanie trendov, a tým aj kontrola
                     účinnosti znižovania emisií. Odporúčajú sa ďalšie analýzy trendov týkajúce sa zdrojov.

                     Kontrola súdržnosti inventarizácií a určovanie príspevku konkrétnych zdrojov sa pokladá za dosť ťažkú úlohu
                     pre pravidelné vykonávanie v monitorovacích sieťach. Len s jednou povinnou stanicou tieto ciele nie je možné
                     dosiahnuť. Preto sa odporúčajú dodatočné dobrovoľné opatrenia na vnútroštátnej úrovni alebo v rámci
                     medzinárodnej spolupráce. Zatiaľ čo pri analýze trendov je dlhodobé nepretržité sledovanie nevyhnutné,
                     meracie kampane sú vhodnejšie pre štúdie príspevkov z jednotlivých zdrojov. Počas takýchto meracích
                     kampaní sa odporúča analyzovať celé spektrum VOC uvedených v prílohe VI smernice 2002/3/EC. Na
                     podporu pochopenia vzniku ozónu, rozptylu prekurzorov a fotochemických modelov sa odporúčajú okrem
                     meraní VOC uvedených v prílohe VI smernice 2002/3/ES, aj merania druhov reagujúcich na svetlo (napr.
                     radikálov HO2 and RO2, PAN). Pre toto sledovanie, ktoré je orientované viac na výskum, sa opäť odporúčajú
                     meracie kampane.

                     Môžeme predpokladať, že na sledovanie NOx sa vzťahujú tieto požiadavky smernice 1990/30/ES. Odporúča
                     sa paralelné sledovanie VOC a NOx.

           1.1.      Odporúčania pre umiestnenie povinných meracích staníc

                     Každý členský štát zriadi aspoň jednu stanicu na analýzu všeobecného trendu prekurzorov. Odporúča sa
                     umiestniť zodpovedajúcu stanicu sledujúcu celé spektrum VOC uvedených v prílohe VI smernice 2002/3/ES
                     na miesto reprezentatívne pre emisie prekurzorov a tvorbu ozónu. Toto miesto by sa prednostne malo
                     nachádzať v mestskom pozadí a nemalo by byť priamo ovplyvňované veľkými miestnymi zdrojmi, ako je
                     napríklad doprava alebo veľké priemyselné zariadenia.

           1.2.      Ďalšie odporúčania

           1.2.1. Sledovanie vidieckych pozaďových koncentrácií

                     Merania VOC na vidieckych pozaďových staniciach sú súčasťou sledovacieho programu EMEP. Odporúča sa
                     najmä zriadiť monitorovacie miesta v tých oblastiach, kde neexistujú žiadne monitorovacie miesta EMEP. Na
                     juhu by bolo potrebné zvážiť zaradenie niektorých najčastejších biogénnych uhľovodíkov, napr. monoterpén
                     α-pinén a limonén, do sledovacieho programu.

           1.2.2. Sledovanie orientované na zdroje

                     Hlavnými zdrojmi VOC sú cestná doprava, určité priemyselné závody a používanie rozpúšťadiel. Zlúčeniny,
                     ktoré sa majú sledovať na účely analýzy trendov, závisia od typu zdroja, pričom sa odporúča táto stratégia:
                     — Cestná doprava

                         Sledovanie BTX je užitočné na analýzu trendov emisií z cestnej dopravy, ale mohlo by byť nevyhnutné
                         sledovanie viacerých zložiek, napríklad acetylénu. Čo sa týka očakávaného zníženia benzénu v palivách,
                         bolo by potrebné zabezpečiť, aby sa v každom prípade analyzovali toluén a xylény. Celé spektrum VOC
                         by sa malo sledovať aspoň na jednom mieste v blízkosti dopravných trás. Vo všeobecnosti je možné
                         očakávať veľkú podobnosť spektra na rozličných miestach s podobnými charakteristikami vozového
                         parku.
 ---pagebreak--- 238   SK                                 Úradný vestník Európskej únie                                                    15/zv. 8

           — Priemyselné závody

             Petrochemické závody emitujú široké spektrum VOC. Rozhodnutie o zlúčeninách, ktoré sa majú
             sledovať, záleží vo veľkej miere od tohto spektra a musí vychádzať z prípadovej štúdie. Proti smeru vetra,
             aj v smere vetra od hlavných zdrojov, s ohľadom na prevládajúci smer vetra, by sa mala nachádzať jedna
             monitorovacia stanica.

           — Používanie rozpúšťadiel (komerčné oblasti)

             V tomto prípade je najťažšie rozhodnutie o výbere VOC, ktoré sa majú sledovať, pretože tu môže byť
             niekoľko menších zdrojov. Toto rozhodnutie by malo vychádzať z poznatkov o spektre emitovaných
             VOC pri súčasnom zohľadnení tých zdrojov, ktoré majú najvyšší produkčný potenciál.